2024. aasta üleujutused Kasahstanis ja Venemaal

2024. aasta üleujutused Kasahstanis ja Venemaal on 2024. aasta kevadel Venemaa keskosas Orenburgi oblastis Uurali jõele rajatud Orski tammi purunemisest tingitud tulva, kevadise suurvee ja muude tegurite koostoimel alanud üleujutused Venemaal Orenburgi ja Kurgani oblastis ning Kasahstani lääne- ja põhjaosas.

Üleujutused
Kasahstan
Erakorraliste olukordade ministeerium teatas 10. aprillil, et riigi lääne- ja põhjaosa tabanud üleujutuste tõttu evakueeriti 96 472 inimest, sealhulgas 31 640 last.

Venemaa
Üleujutuste tõttu kuulutati välja eriolukord, evakueeriti kümneid tuhandeid inimesi. 10. aprilli seisuga oli evakueeritud enam kui 110 000 inimest, Uuralis oli vee alla jäänud enam kui 10 000 kodu. Oblasti ametnike sõnul olid 10. aprilli seisuga ohus nii enam kui poolemiljonilise elanikkonnaga Orenburgi mitmed rajoonid kui ka linnalähedased asulad.

Tammi purunemisest põhjustatud üleujutus tabas esmalt Orski linna. Tõusuvesi murdis 5. aprilli õhtul läbi kaitseks oleva tammi ja hakkas linna piirkondi üle ujutama. Järgmistel päevadel purunes veel kaks tammi.В еще одном районе Орска прорвало дамбу. ura.news (6 апреля 2024). Uurali jõe veetase oli 8. aprillil 975 cm, 11. aprilliks langes see siiski umbes 1 meetri võrra, ohtlikuks veetasemeks peetakse 700 cm.Сводка измерений по гидропосту г. Орск на р. Урал. Lisaks voolas üle kallaste linna läbiv Uurali lisajõgi Jelšanka.В Орске еще одна река выходит из берего.  Коммерсантъ (8 апреля 2024).

Üleujutusvööndisse jäi üle 6000 maja, umbes 9000 aianduskrunti ja 40 silda. Üleujutuse eest evakueeriti üle 6100 inimese, sealhulgas rohkem kui 1500 last. Kohalikud võimud teatasid evakuatsiooni vajadusest ainult kaks tundi enne paisu purunemist. Üleujutuses kannatanutele on võimud lubanud maksta 20 000 rubla (umbes 220 dollarit), neile kes kaotasid isikliku vara on lubatud kompensatsiooni kuni 100 000 rubla (1100 dollarit).Роскосмос показал, как со спутника выглядит паводок в Оренбургской области. kommersant.ru (8 апреля 2024). Orski koolides jäeti ära õppetunnid, sest osa koole oli üle ujutatud, teistesse rajati evakueeritute jaoks ajutised majutuskeskused. Busside liikumine linnas oli piiratud, neid kasutati vaid ohvrite transpordiks. Paljude linna ettevõtete, sealhulgas naftatöötlemistehase töö peatati.

12. aprilli seisuga jätkas Uurali jõe veetase Venemaal Orenburgis tõusu, alustati elanike massilist evakueerimist.Russia’s Orenburg Orders Mass Evacuation as City Braces for Flood Peak. themoscowtimes.com, 12. IV 2024

13. aprilli hommikul ületas Uurali jõe tase Orenburgis 11 meetri piiri.Le case la chiesa sommersa dall'acqua: livello del fiume Ural a Orenburg in Russia supera 11 metri. Rai news 24, 13. IV 2024 (video)

Varasemad sarnased üleujutused toimusid Orskis aastatel 1922, 1942 ja 1957.Павел Лещенко. История трех страшных наводнений. Урал56.Ру (3 апреля 2018). Ekspertide arvates oli 2024. aasta aprilli üleujutuse peamiseks põhjuseks Uurali jõe lammi üleujutusvete ohtlike koguste arvutuste puudumine. See kehtib ka Uurali jõe Iriklinskoje veehoidla kohta, mis asub Orski linnast ülesvoolu umbes 70 km kaugusel. "Et Iriklinskoje veehoidla üle täituks, avati kiirkorras paisul olevad reguleerimislüüsid” ütles üks varem paisu ehitamisel rikkumisi täheldanud kohtuekspert.

Vaata ka
 Orski tammi purunemine

Viited

Välislingid
Laura Gozzi. Russia floods: Ural river reaches critical level in Orenburg. [Tõlge: Venemaa üleujutused: Orenburgis saavutab kriitilise taseme Uurali jõgi]. BBC News, 10. aprill 2024

Kategooria:2024
Kategooria:Üleujutused